A POLITIKAI ÉS BIZTONSÁGI BIZOTTSÁG EUJUST LEX/2/2009 HATÁROZATA
(2009. december 15.)
az Európai Unió integrált iraki jogállamiság-missziója, az EUJUST LEX misszióvezetőjének kinevezéséről
(2009/982/KKBP)
A POLITIKAI ÉS BIZTONSÁGI BIZOTTSÁG,
tekintettel az Európai Unióról szóló szerződésre, és különösen annak 38. cikke harmadik bekezdésére,
tekintettel az Európai Unió integrált iraki jogállamiság-missziójáról (EUJUST LEX) szóló, 2009. június 11-i 2009/475/KKBP tanácsi együttes fellépésre, és különösen annak 9. cikke (2) bekezdésére,
mivel:
(1)
A Tanács 2009. június 11-én elfogadta az Európai Unió integrált iraki jogállamiság-missziójáról (EUJUST LEX) szóló 2009/475/KKBP együttes fellépést. Az együttes fellépés 2010. június 30-án hatályát veszti.
(2)
A 2009/475/KKBP együttes fellépés 9. cikkének (2) bekezdése felhatalmazza a Politikai és Biztonsági Bizottságot, hogy a misszióvezető kinevezésére vonatkozóan határozatokat hozzon.
(3)
Az Unió kül- és biztonságpolitikai főképviselője azt javasolta, hogy a 2010. június 30-ig tartó időszakra Francisco DÍAZ ALCANTUD-ot nevezzék ki az EUJUST LEX misszióvezetőjévé,
ELFOGADTA EZT A HATÁROZATOT:
1. cikk
A Politikai és Biztonsági Bizottság a 2010. január 1-jétől2010. június 30-ig terjedő időszakra Francisco DÍAZ ALCANTUD-ot nevezi ki az Európai Unió integrált iraki jogállamiság-missziója, az EUJUST LEX misszióvezetőjévé.
2. cikk
Erről a határozatról értesíteni kell Francisco DÍAZ ALCANTUD-ot.
Ez a határozat az értesítés napjával lép hatályba.
Kelt Brüsszelben, 2009. december 15-én.